open-index/open-wikipedia-markdown huggingface dataset:
লোটে শেরিং

**লোটে শেরিং** (; জন্ম ) হলেন একজন ভুটানের রাজনীতিবীদ এবং চিকিৎসক যিনি  ভুটানের প্রধানমন্ত্রী ছিলেন। ৭ নভেম্বর, ২০১৮ সালে তিনি প্রধানমন্ত্রীর দায়িত্ব শুরু করেন। তিনি ১৪ মে ২০১৮ থেকে ২৩ অক্টোবর ২০১৮ পর্যন্ত ড্রাক নামরূপ শকবার সভাপতির দায়িত্ব পালন করেন।

## প্রাথমিক জীবন ও শিক্ষা
শেরিং  সালে, এক সম্ভ্রান্ত পরিবারে জন্মগ্রহণ করেন।

প্রাথমিক জীবনে তিনি শেরুবসের পুনাখা উচ্চ বিদ্যালয় থেকে পড়াশোনা করেন। ১৯৯১ সালে তিনি ময়মনসিংহ মেডিকেল কলেজে ভর্তি হন। ১৯৯৮ সালে তিনি এম বি বি এস পাশ করে বের হন। এম বি বি এস পাশ করার পরে ঢাকায় অধ্যাপক ডা. খাদেমুল ইসলামের অধীনে জেনারেল সার্জারি বিষয়ে এফসিপিএস করেন। ২০০৩ সাল পর্যন্ত তিনি বাংলাদেশে ছিলেন।

## তথ্যসূত্র

বিষয়শ্রেণী:বাংলাদেশ মেডিক্যাল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভুটানের প্রধানমন্ত্রী
বিষয়শ্রেণী:ময়মনসিংহ মেডিকেল কলেজের প্রাক্তন শিক্ষার্থী
বিষয়শ্রেণী:বাংলাদেশ কলেজ অব ফিজিশিয়ানস্ এন্ড সার্জনসের প্রাক্তন শিক্ষার্থী
বিষয়শ্রেণী:থিম্পু জেলার ব্যক্তি
বিষয়শ্রেণী:মূত্ররোগ বিশেষজ্ঞ
ইম্যাকস

**ইম্যাকস** () জনপ্রিয় টেক্সট সম্পাদকের একটি পরিবার যারা তাদের প্রসারণযোগ্যতার জন্যে ব্যাপকভাবে পরিচিত। সবচেয়ে বেশি ব্যবহৃত সংস্করণ হিসেবে তার ম্যানুয়ালে, গ্নু ইম্যাকস নিজেকে "প্রসারণযোগ্য, পরিবর্তনযোগ্য, স্ব-দলিল, রিয়েল টাইম ডিসপ্লে এডিটর" হিসেবে সংজ্ঞায়িত করে।  প্রথম ইম্যাকসের উন্নয়ন শুরু ৭০-এর দশকের মাঝামাঝি সময়ে এবং এর সরাসরি বংশধর গ্নু ইম্যাকস নিয়ে কাজ করে এবং সক্রিয়ভাবে উন্নয়ন শুরু হয়।

ইম্যাকসের ১০,০০০-এর উপরে বিল্ট-ইন কমামড রয়েছে (যার অধিকাংশই ম্যাক্রো) এবং এর ব্যবহারকারী ইন্টারফেস এর ব্যবহারকারীকে এ কমান্ডগুলো সম্মিলন করে কোন কাজকে স্বয়ংক্রিয় করার সুবিধা প্রদান করে। ইম্যাকসের বাস্তবায়ন সাধারণত লিস্প উপভাষার ব্যবহার করে যা গভীর প্রসারণ ক্ষমতা, ব্যবহারকারী ও ডেভেলপারকে নতুন কমান্ড লেখা এবং অ্যাপলিকেশন লেখার সুযোগ প্রদান করে। ইমেইল, ফাইল, আউটলাইন এবং আরএসএস ফিড ব্যবস্থাপনার জিন্যে এক্সটেনশন লেখা হয়েছে, সাথে সাথে লেখা হয়েছে এলিজা, পং, কনওয়েজ লাইফ, স্নেক এবং টেট্রিসের ক্লোন। 

টেকো সম্পাদকের জন্যে "Editor MACroS" সেট হিসেবে মূল ইম্যাকসটি ১৯৭৬ সালে লেখা হয়।রিচার্ড স্টলম্যান এর সহপ্রতিষ্ঠাতা হিসেবে একটা ভুল ধারণা প্রচলিত থাকলেও, ড্যানিয়েন উইনর‍্যাব তা নাকচ করেন। তবে গাই জানান তার পরেও ইম্যাকসের উন্নয়নে স্টলম্যানের বেশ অবদান রয়েছে। এটি টেকো-ম্যাক্রো সম্পাদকস্পমূহ টেকম্যান ও টিম্যাকস থেকে অনুপ্রাণিত।

ইম্যাকসের সবচেয়ে জনপ্রিয় ও সবচেয়ে বেশি পোর্টকৃত সংস্করণ গ্নু ইম্যাকস, যেটি গ্নু প্রকল্পের জন্যে রিচার্ড স্টলম্যানের সৃষ্টি।

ভি-এর সাথে ইম্যাকস ইউনিক্স সংস্কৃতির পুরোনো সম্পাদক যুদ্ধের অন্যতম দুটো প্রতিযোগীর একটি। এখনও সক্রিয় উন্নয়নের অধীনে থাকা সবচেয়ে পুরোনো ফ্রি ও ওপেন সোর্স প্রকল্পের একটি ইম্যাকস।

## তথ্যসূত্র

বিষয়শ্রেণী:লেখা সম্পাদক
বিষয়শ্রেণী:মুক্ত লেখা সম্পাদক
বিষয়শ্রেণী:গ্নু প্রকল্পের সফটওয়্যার
বিষয়শ্রেণী:লিনাক্স লেখা সম্পাদক
বিষয়শ্রেণী:ইউনিক্স লেখা সম্পাদক
শেখ আকিজ উদ্দীন

**শেখ আকিজ উদ্দিন** (জন্ম: ১৯২৯ - ১০ অক্টোবর, ২০০৬) ছিলেন একজন বাংলাদেশি ব্যবসায়ী এবং আকিজ গ্রুপ এর প্রতিষ্ঠাতা।

## জন্ম ও পারিবারিক জীবন
শেখ আকিজ উদ্দিন খুলনার ফুলতলা উপজেলার মধ্যডাঙ্গা গ্রামের এক নিতান্ত দরিদ্র পরিবারে ১৯২৯ সালে জন্মগ্রহণ করেন। বাবা শেখ মফিজ উদ্দিন ও মা মতিনা বেগম। তিনি বাবা মায়ের একমাত্র সন্তান ছিলেন। অন্যান্য গ্রামের মতো সবুজ শ্যামল মধ্যডাঙ্গা গ্রামে আকিজ তার শৈশব উত্তীর্ণ করেছেন। দারিদ্রের যাতাকলে পিষ্ট হয়ে অভাব আর দুর্দিনে কেটেছে শৈশব। বাবা শেখ মফিজ উদ্দিন ক্ষুদ্র ব্যবসায়ী। গ্রামের মৌসুমি ফসল কেনাবেচার ছোট ব্যবসা করতেন। দারিদ্রের কারণে আকিজ উদ্দিনের স্কুলে যাওয়ার সুযোগ হয়নি।

## ব্যবসা
শেখ আকিজ উদ্দিন পঞ্চাশের দশকে বিড়ি দিয়ে ব্যবসা শুরু করে ধীরে ধীরে অন্যান্য খাতেও মনোযোগ দেন। যশোরের অভয়নগরে গড়ে তোলেন অত্যাধুনিক চামড়া কারখানা এসএএফ ইন্ডাস্ট্রিজ (১৯৬০)। এর পর প্রতিষ্ঠা করেন ঢাকা টোব্যাকো ইন্ডাস্ট্রিজ (১৯৬৬), আকিজ প্রিন্টিং অ্যান্ড প্যাকেজিং লিমিটেড (১৯৭৪), আকিজ ট্রান্সপোর্টিং এজেন্সি লিমিটেড (১৯৮০) ও জেস ফার্মাসিউটিক্যালস লিমিটেড (১৯৮৬)। নব্বইয়ের দশকে গ্রুপটির অধীন গড়ে ওঠে আকিজ ম্যাচ ফ্যাক্টরি লিমিটেড (১৯৯২), আকিজ জুট মিল লিমিটেড (১৯৯৪), আকিজ পার্টিকেল বোর্ড মিলস লিমিটেড (১৯৯৬), আকিজ হাউজিং লিমিটেড (১৯৯৭), সাভার ইন্ডাস্ট্রিজ লিমিটেড (১৯৯৮),আকিজ ফুড অ্যান্ড বেভারেজ লিমিটেড, আকিজ অনলাইন লিমিটেড ও নেবুলা লিমিটেড (২০০০), আকিজ করপোরেশন লিমিটেড ও আকিজ ইনস্টিটিউট অ্যান্ড টেকনোলজি লিমিটেড (২০০১), আকিজ সিমেন্ট কোম্পানি লিমিটেড, আকিজ টেক্সটাইল মিলস লিমিটেড (২০০২), আকিজ এগ্রো লিমিটেড (২০০৪) ও আকিজ পেপার মিলস (২০০৫)। 

## ব্যবসা প্রতিষ্ঠান

* ঢাকা টোবাকো ইন্ডাষ্ট্রিজ, ১৯৬৬
* আকিজ প্রিন্টিং এন্ড প্যাকেজিং লিমিটেড, ১৯৭৪
* আকিজ ট্রান্সপোর্টিং এজেন্সি লিমিটেড, ১৯৮০
* জেস ফার্মাসিউটিক্যাল লিমিটেড, ১৯৮৬
* আকিজ ম্যাচ ফ্যাক্টরি লিমিটেড, ১৯৯২
* আকিজ জুট মিল লিমিটেড, ১৯৯৪
* আকিজ সিমেন্ট কেম্পানী লিমিটেড, ১৯৯৫
* আকিজ টেক্সটাইল মিলস্ লিমিটেড, ১৯৯৫
* আকিজ পার্টিকল বোর্ড মিলস লিমিটেড, ১৯৯৬
* আকিজ হাউজিং লিমিটেড, ১৯৯৭
* সাভার ইন্ডাস্ট্রিজ লিমিটেড, ১৯৯৮
* আকিজ ফুড এন্ড বেভারেজ লিমিটেড, ২০০৬
* আকিজ অনলাইন লিমিটেড, ২০০০
* নেবুলা লিমিটেড, ২০০০
* আকিজ কর্পোরেশন লিমিটেড, ২০০১
* আকিজ ইন্সটিটিউট এন্ড টেকনলজি লিমিটেড, ২০০১
* আকিজ অ্যাগ্রো লিমিটেড, ২০০৪
* আকিজ পেপার মিলস্, ২০০৫ 


## ব্যক্তিগত জীবন
আকিজ উদ্দিন একাধিক বিয়ে করেছিলেন। তার ১৫ সন্তানের মধ্যে ১০ ছেলে ৫ মেয়ে। বড় ছেলে শেখ মহিউদ্দিন আদ-দ্বীনের নির্বাহী পরিচালক। এছাড়া শেখ মোমিন উদ্দিন, শেখ আফিল উদ্দিন, শেখ আমিন উদ্দিন, আজিজ উদ্দিন, নাসির উদ্দিন, বশির উদ্দিন, জামিল উদ্দিন আকিজ শিল্প গ্রুপের ব্যবসা-প্রতিষ্ঠান দেখাশোনা করেন। ছোট দুই ছেলে জসিম উদ্দিন ও শামিম উদ্দিন লন্ডনে উচ্চশিক্ষা গ্রহণ করেছেন। এবং তারা ব্যবসার পরিধি বাড়ানোর জন্য কাজ করে যাচ্ছেন। তার ৫ মেয়ে হচ্ছেন সাফিনা, শাহিনা, আঁখি, নাজমা ও নাসিমা।

## মৃত্যু
২০০৬ সালের ১০ অক্টোবর ৭৭ বছর বয়সে সিঙ্গাপুরের এক হাসপাতালে চিকিৎসারত অবস্থায় তিনি মৃত্যুবরণ করেন।

## তথ্যসূত্র

## বহিঃসংযোগ
*

বিষয়শ্রেণী:যশোর জেলার ব্যক্তি
বিষয়শ্রেণী:খুলনা বিভাগের ব্যবসায়ী
বিষয়শ্রেণী:১৯২৯-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:বাংলাদেশী কর্পোরেশনের চেয়ারপার্সন
বিষয়শ্রেণী:ফুলতলা উপজেলার ব্যক্তি
বিষয়শ্রেণী:২০শ শতাব্দীর বাংলাদেশী ব্যবসায়ী
স্যাভয়ের রাজকন্যা মারিয়া গ্যাব্রিয়েলা

**স্যাভয়ের রাজকন্যা মারিয়া গ্যাব্রিয়েলা** (**মারিয়া গ্যাব্রিয়েলা জিউসেপা আল্ডগোন্দা অ্যাডিলেড লুডোভিকা ফ্যালিসিটা গেনারা ডি স্যাভয়**; জন্ম ২৪ ফেব্রুয়ারি ১৯৪০) ইতালির শেষ রাজা, দ্বিতীয় উম্বার্তো, ও "মে রানী" বেলজিয়ামের মেরি হোসের মধ্যম কন্যা, এবং তার বাবার সিংহাসনের দাবিদার রাজপুত্র ভেত্তোরিও ইমানুয়েল, নেপলসের যুবরাজের বোন। তিনি একজন ঐতিহাসিক লেখক।

## প্রাথমিক জীবন ও শিক্ষা
thumb|left|১৯৬০-এর দশকে গ্যাব্রিয়েলা

মারিয়া গ্যাব্রিয়েলা ১৯৪০  সালের ২৪ ফেব্রুয়ারি ইতালির নেপলসে জন্ম নেন। তিনি ইতালির শেষ রাজা, দ্বিতীয় উম্বার্তো এবং রানী বেলজিয়ামের মেরি জোসের দ্বিতীয় কন্যা এবং তৃতীয় সন্তান। তার জ্যেষ্ঠ বোন রাজকন্যা মারিয়া পিয়া ও যুবরাজ ভেত্তোরিও ইমানুয়েল এবং কনিষ্ঠ বোন রাজকন্যা মারিয়া বিয়েতরিচ।

গ্যাব্রিয়েলার বাবা-মা ১৯৩০ সাল থেকে বিবাহিত জীবনযাপন করলেও এই দম্পতি একসাথে অসুখি ছিলেন, যেমনটা তার মা মেরি অনেক বছর পরে একটি সাক্ষাত্কারে স্বীকার করেন (*On n'a jamais été heureux*, "We were never happy")। ১৯৪৬ সালের গণভোটের মধ্য দিয়ে ইতালিয় রাজতন্ত্রের বিলুপ্তের পর এই দম্পতি পৃথক হন। নাৎসি বাহিনীর গ্রেপ্তার এড়াতে তার মা ইতালি থেকে গ্যাব্রিয়েলা এবং তার ভাইবোনদের সঙ্গে নিয়ে দ্বিতীয় বিশ্বযুদ্ধে নিরপেক্ষ ভূমিকায় অবস্থান নেয়া সুইজারল্যান্ডে পালিয়ে যায়। ১৯৪৩ সালের সেপ্টেম্বর থেকে ১৯৪৫ সালে ইতালিতে প্রত্যাবর্তন না হওয়া পর্যন্ত তারা সুইজারল্যান্ডে আশ্রয় নেয়, যখন গ্যাব্রিয়েলার পিতামহ রাজা তৃতীয় ভিক্টর ইমানুয়েলের রাজ্যে তার বাবা উম্বার্তো তৃতীয়বারের জন্য লেফটেন্যান্ট-জেনারেল নিযুক্ত হয়েছিলেন। রাজতন্ত্র পতনের পর নির্বাসিত পরিবারটি কিছৃ সময় পর্তুগালে আশ্রয় নিয়েছিল, সেখান থেকে গ্যাব্রিয়েলা তার ভাইবোন সহ মায়ের সঙ্গে সুইজারল্যান্ডে ফিরে আসে, আর তার বাবা পর্তুগিজ রিভিয়ারায় থেকে যান। দুজনই ক্যাথলিক হবার কারণে তার বাবা-মা কখনো তালাকপ্রাপ্ত হন নি।

সুইজারল্যান্ডে শিক্ষা গ্রহণের পাশাপাশি মারিয়া গ্যাব্রিয়েলা ফ্রান্সের প্যারিসের লুভ্‌র সংশ্লিস্ট একটি বিদ্যালয়ে যোগ দিয়েছিলেন। তার বাবার মৃত্যুর পর এবং তার ভাইয়ের অনুমোদনের সাথে, তিনি লোজানে রাজা দ্বিতীয় উম্বার্তো ফাউন্ডেশন চালু করেছিলেন, যা স্যাভয় রাজ্যের ইতিহাস ও উত্তরাধিকার সংরক্ষণের জন্য উৎসর্গিত ছিলো। গ্যাব্রিয়েলা বহু সাংস্কৃতিক উপস্থাপনায় অংশগ্রহণ করেছিলেন এবং ১৯৯২ অলিম্পিকের সময় আলবার্টভিলে একটি প্রদর্শনীর আয়োজন করেছিলেন। ২১ শতকের শুরুতে গ্যাব্রিয়েলা বেশিরভাগ বইয়ের সহ-লেখক ছিলেন, যার বেশিরভাগ স্টেফানো পাপির সঙ্গে।

## ইরানের শাহের বিয়ের প্রস্তাব
১৯৫০-এর দশকে, সম্প্রতি তার দ্বিতীয় স্ত্রী সোরায়া এসফানদিয়ারি-বখতিয়ারি থেকে তালাকপ্রাপ্ত ইরানের পাহলভি রাজবংশের তৎকালীন শাহ মোহাম্মদ রেজা পাহলভি রাজকন্যা মারিয়া গ্যাব্রিয়েলাকে বিয়ে করার আগ্রহ প্রকাশ করেছিলনে। ত্রয়োবিংশ পোপ জন সে সময়ে এই প্রস্তাবের বিরোদিতা জানান। "একটি মুসলিম সার্বভৌম এবং একটি ক্যাথলিক রাজকন্যার" বিবাহের গুজব সম্পর্কে ভ্যাটিকান পত্রিকার সম্পাদকীয়তে *[[L'Osservatore Romano|ল'আসার্ভাতোরে রোমানো]]* লিখেছিলেন যে, এই ম্যাচটি "একটি গুরুতর বিপদ" ঘটাবে।

## তথ্যসূত্র

## বহিঃসংযোগ

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালীয় ইতিহাসবিদ
বিষয়শ্রেণী:ইতালির ইতিহাসবিদ
বিষয়শ্রেণী:ইতালীয় রাজকন্যা
বিষয়শ্রেণী:স্যাভয়ের রাজকন্যা
বিষয়শ্রেণী:স্যাভয় রাজবংশ
বিষয়শ্রেণী:মোহাম্মদ রেজা পাহলভি
মিশরের প্রথম অন্তর্বর্তী যুগ

থাম্ব|রামেসিস এর আবু সিমবেল মন্দির এর দৃশ্য
মিশরের কেন্দ্রীয় সরকারের পতনের পর প্রশাসনের পক্ষে অর্থনীতিকে স্থিতিশীল করা অসম্ভব হয়ে পড়ে। প্রাদেশিক গভর্নরেরা দুর্যোগের সময় ফারাওয়ের সাহায্য পেতে ব্যর্থ হয়। একই সাথে খাদ্যাভাব এবং রাজনৈতিক সংঘাত দুর্ভিক্ষ এবং ছোটখাট গৃহযুদ্ধের দিকে দেশকে ঠেলে দেয়। কিন্তু বিভিন্ন সমস্যার পরেও স্থানীয় নেতারা ফারাওয়ের থেকে অর্থনৈতিক মুক্তি লাভ করার কারণে প্রদেশগুলোতে এক সমৃদ্ধ সংস্কৃতির সূচনা করে। নিজ সম্পদের নিয়ন্ত্রণ নিজের হাতে ফিরে পাবার পর প্রদেশগুলি অর্থনৈতিকভাবেও ধনী হয় যার প্রমাণ সমাজের সব শ্রেণীর মাঝে বড় এবং উন্নত সমাধিস্থানের মাঝে।

এই সময়ে সৃজনশীলতার ব্যাপক প্রসার ঘটে। ইতিপূর্বে যেসকল সাংস্কৃতিক মোটিফ রাজকীয়তায় সীমাবদ্ধ ছিল প্রদেশের কারিগররা এ সময় তাকে গ্রহণ করেন এবং নিজেদের মত পরিবর্তন সাধন করেন। লিপিকারগণ নতুন ধরনের সাহিত্যশৈলীর বিকাশ ঘটান যার মধ্যে এই যুগের আশাবাদ এবং মৌলিকতা ফুটে উঠে।

ফারাওয়ের আনুগত্য থেকে মুক্ত হয়ে স্থানীয় শাসকেরা রাজনৈতিক ক্ষমতা এবং ভূমির নিয়ন্ত্রণ নিয়ে পরস্পরের সাথে দ্বন্দে লিপ্ত হয়। খ্রীষ্টপূর্ব ২১৬০ অব্দের মধ্যেই হেরক্লেওপোলিসের শাসকের উত্তরে নিম্ন মিশর এবং তাদের প্রতিপক্ষ থেবেসের ইন্তেফ পরিবার দক্ষিণে উচ্চ মিশর নিয়ন্ত্রণ করতে থাকে। ক্রমান্বয়ে ইন্তেফ পরিবার শক্তিশালী হতে থাকে উত্তরে প্রভাব বিস্তার করতে থাকে। এতে দুই পক্ষের মাঝে সংঘাত অবশ্যম্ভাবী হয়ে উঠে। ২০৫৫ খ্রীষ্টপূর্বাব্দে মেন্তুহোতেপ ২ এর নেতৃত্বে ইন্তেফ বাহিনী হেরক্লেওপোলিসের বাহিনীকে পরাজিত করে। এভাবে মেন্তুহোতেপ মিশরের দুই ভূমিকে একত্রিত করেন এবং এক অর্থনৈতিক ও সাংস্কৃতিক রেনেঁসার সূচনা করেন।

## তথ্যসূত্র

বিষয়শ্রেণী:প্রাচীন মিশরের রাজবংশ
বিষয়শ্রেণী:মিশরের ইতিহাস
বিষয়শ্রেণী:প্রাচীন ইতিহাস
বিষয়শ্রেণী:আফ্রিকার ইতিহাস
বিষয়শ্রেণী:খ্রিস্টপূর্ব ২২শ শতাব্দীতে মিশর
বিষয়শ্রেণী:খ্রিস্টপূর্ব ২১শ শতাব্দীতে মিশর
নিউটনের কামানের গোলা

আইজ্যাক নিউটনের একটি মানস পরীক্ষার নাম ছিল **নিউটনের কামানের গোলা**।  এর মাধ্যমে তিনি ধারণা করেন অভিকর্ষজ বল সার্বজনীন এবং গ্রহগুলো ঘুর্ণনের জন্য প্রধানতম বল হলো এই অভিকর্ষজ বল। তিনি তার এই ধারণার কথা তার বই *[[A Treatise of the System of the World|অ্যা ট্রিটাইস অব দ্য সিস্টেম অব দ্য ওয়ার্ল্ড]]* বইয়ে উল্লেখ করেন।

## মানস পরীক্ষা
নিউটনের বইয়ের ৫-৮ পৃষ্ঠায় এই পরীক্ষণের কথা উল্লেখ করা হয়েছে নিউটন কল্পনা করেন সর্বোচ্চ কোনো পর্বতের চুড়ায় একটি কামান রাখা আছে। যদি কোনো অভিকর্ষজ বল বা বায়ুর বাধা কাজ না করে; তবে কামানটিকে যেদিকে তাক করে গোলা নিক্ষেপ করা হবে, গোলাটি একদম সোজা সেদিকে ছুটে যেতে থাকবে। এভাবে ছুটতে ছুটতে গোলাটি পৃথিবী অতিক্রম করে চলে যাবে, কারণ কোনো অভিকর্ষজ বল বা বায়ুর বাধা এখানে কাজ করছে না। যদি অভিকর্ষজ বল কাজ করে, তবে আদিবেগের উপর নির্ভর করে কামানের গোলা এক ভিন্ন পথে যাবে। যদি বেগের মান খুবই কম হয় তবে তা পৃথিবীতেই ফিরে আসবে, (A এবং B এর ন্যায়)। পৃথিবীতে ফিরে আসার জন্য গোলার অনুভূমিক গতি ০ থেকে ৭০০০&nbsp;মি/সে হতে হবে।

যদি সর্বোচ্চ উচ্চতায় গোলার গতি মহাজাগতিক বস্তুর কক্ষপথের বেগের সমান হয় তবে তা পৃথিবীর চারপাশে চাঁদের ন্যায় স্থায়ী উপগ্রহ হিসেবে বৃত্তাকার পথে ঘুরতে থাকবে। (C) উদাহরণস্বরূপ, যদি গোলার অনুভূমিক গতি ৭৩০০&nbsp;মি/সেকেন্ডের কাছাকাছি হয়, তবে তা পৃথিবীর চারপাশে বৃত্তাকার পথে ঘুরতে থাকবে।

যদি গ্রহের বেগের চেয়ে গোলার গতি বেশি হয় কিন্তু মুক্তিবেগের) চেয়ে কম হয়, তবে তা পৃথিবীকে ছেড়ে যাবে না। তবে উপবৃত্তাকার পথে ঘুরতে থাকবে। (D) উদাহরণস্বরুপ বস্তুর আনুভূমিক গতি ৭৩০০ থেকে ১০,০০০&nbsp;মি/সে এর কাছাকাছি হলে তা পৃথিবীর চারপাশে উপবৃত্তাকার পথে ঘুরতে থাকবে।

যদি গতি অনেক বেশি থাকে অর্থাৎ মুক্তিবেগ থাকে তবে এটি পরাবৃত্তাকার পথে অথবা অধিবৃত্তাকার পথে পৃথিবী ছেড়ে চলে যাবে।(E) উদাহরণস্বরুপ, গোলার অনুভূমিক গতি যদি ১০,০০০&nbsp;মি/সে এর বেশি হয়, তবে পৃথিবী ছেড়েই চলে যাবে।

## অন্যান্য স্থানে যেভাবে এসেছে
*সিস্টেম অব দ্য ওয়ার্ল্ড* বইয়ের পৃষ্ঠায়, নিউটন এই পরীক্ষণকে চিত্রায়নের মাধ্যমে দেখিয়েছেন। যার আলোকচিত্র ভয়েজার গোল্ডেন রেকর্ডে সংরক্ষণ করা হয়েছে।

## আরো দেখুন

*Space gun
*Physics

## তথ্যসূত্র

বিষয়শ্রেণী:আইজ্যাক নিউটন
কন্তাদিনা দে আসিস

***কনটাডিনা দিয়া আসিস*** স্প্যানিশ চিত্রশিল্পী হোয়াকিন সোরোইয়া(১৮৬৩–১৯২৩) আঁকা একটি রঙিন তৈল চিত্র যা ১৮৮৮ সালে আঁকা হয়েছিল।

## বিবরণ
কনটাডিনা দিয়া আসিস, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। চিত্রকলা থেকে অবসর গ্রহণের পর, জোকুইন সোরোল্লার এটি ১৮৮৮ সালে ইতালির একটি ছোট শহর, অ্যাসিসিতে এই রঙিন তৈল চিত্রটি চিত্রাঙ্কন করেন।

তিনি সব সময় প্রাকৃতিক সৌন্দর্যকে চিত্রিত করতে চেয়েছিলেন। এই তৈল চিত্রটিতে তিনি একজন কৃষক মহিলাকে তুলে ধরেছেন, যিনি এক চাষের জমিতে দাঁড়িয়ে আছেন এবং তার চারিপাশে আফিম দেখা যায়, যেন তিনি এক আফিম চাষের জমিতে দাঁড়িয়ে আছেন। তার মাথা সামান্য ডান দিকে বাঁক আছে। তিনি তার মাথা একটি লাল স্কার্ফ দিয়ে ঢেকে রেখেছেন এবং পরিধান করেছেন একটি সাদা ব্লাউজ যা একটি লাল কাঁচলে আচ্ছাদিত ছিল।

চিত্রটিতে প্রাকৃতিক উজ্জ্বল রঙের ব্যবহার চোখে পড়ে, চিত্রশিল্পীর স্বচ্ছতার সাথে তা ফুটিয়ে তুলেছেন।

## তথ্যসূত্র

বিষয়শ্রেণী:১৮৮৮-এর কাজ
বিষয়শ্রেণী:স্পেনীয় চিত্রশিল্পীর কাজ
বিষয়শ্রেণী:স্পেনীয় চিত্রশিল্পী
কাজী ফিরোজ রশীদ

**কাজী ফিরোজ রশীদ** (জন্ম: ২ ফেব্রুয়ারি ১৯৪৭) হলেন একজন বাংলাদেশী রাজনীতিবিদ ও আইনজীবী। তিনি জাতীয় পার্টির প্রেসিডিয়াম সদস্য। এরশাদের মন্ত্রিসভায় তিনি উপমন্ত্রী, প্রতিমন্ত্রী ও মন্ত্রী হিসেবে দায়িত্ব পালন করেন। তিনি গোপালগঞ্জ-৩ আসনের সাবেক ও ঢাকা-৬ আসনের সদ্যসাবেক সংসদ সদস্য

## প্রাথমিক জীবন
কাজী ফিরোজ রশীদ ১৯৪৭ সালের ২ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সির গোপালগঞ্জের টুঙ্গিপাড়ায় জন্মগ্রহণ করেন। তার পিতার কাজী মোজাফ্ফর হোসেন ও মাতার নাম সুফিয়া খানম।

## রাজনৈতিক জীবন
কাজী ফিরোজ রশীদ জাতীয় পার্টির প্রেসিডিয়াম সদস্য। তিনি ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে গোপালগঞ্জ-৩ আসন থেকে সংসদ সদস্য নির্বাচিত হন।

এরশাদের মন্ত্রিসভায় তিনি ১০ আগস্ট ১৯৮৭ থেকে ২৭ মার্চ ১৯৮৮ পর্যন্ত নৌপরিবহন উপমন্ত্রী ছিলেন।

ত্রাণ ও পুনর্বাসন প্রতিমন্ত্রী হিসেবে তিনি ২৭ মার্চ ১৯৮৮ থেকে ১০ ডিসেম্বর ১৯৮৮ পর্যন্ত দায়িত্ব পালন করেন।

তিনি ১০ ডিসেম্বর ১৯৮৮ থেকে ৯ আগস্ট ১৯৮৯ পর্যন্ত ডাক ও টেলিযোগাযোগ প্রতিমন্ত্রী ও ৯ আগস্ট ১৯৮৯ থেকে ৬ ডিসেম্বর ১৯৯০ পর্যন্ত ডাক ও টেলিযোগাযোগ মন্ত্রী হিসেবে দায়িত্ব পালন করেন।

তিনি ৫ জানুয়ারি ২০১৪ সালের দশম ও ২০১৮ সালের একাদশ জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৬ আসন থেকে সংসদ সদস্য নির্বাচিত হন।

এছাড়া তিনি বাংলাদেশ সার্ফিং অ্যাসোসিয়েশনের সভাপতি। তিনি বাংলাদেশ সিনেমা হল মালিক অ্যাসোসিয়েশনেরও সভাপতি।

## বিতর্ক
কাজী ফিরোজ রশীদের বিরুদ্ধে পাকিস্তানের সাবেক প্রধানমন্ত্রী মোহাম্মদ আলীর বাড়ী দখলের অভিযোগ রয়েছে, যে বাড়িতে তিনি ভাড়া ছিলেন। ২০১৬ সালের ৬ এপ্রিল বাংলাদেশ দুর্নীতি দমন কমিশন তার বিরুদ্ধে কানাডার সাবেক হাই কমিশনার মোহাম্মদ আলীর জমি জালিয়াতির জন্য মামলা করে। তিনি ১৯৭৯ সালে জমির জাল দলিল তৈরি করেছিলেন। ২০১৭ সালে তিনি দুদকের বিরুদ্ধে রিট করলে তা হাইকোট বিভাগ খারিজ করে দেয়। ২০১৮ সালের নভেম্বর পর্যন্ত তার মামলা চলমান রয়েছে।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গোপালগঞ্জ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ প্রতিমন্ত্রী
বিষয়শ্রেণী:বাংলাদেশ জাতীয় পার্টির রাজনীতিবিদ
আর্ল আর মিলার

**আর্ল আর মিলার** বা **আর্ল রবার্ট মিলার** একজন আমেরিকান কূটনীতিক। তিনি যুক্তরাষ্ট্রের রাষ্ট্রদূত হিসেবে বাংলাদেশে নিযুক্ত ছিলেন।

## শিক্ষাজীবন
মিলার ১৯৮১ সালে ব্যাচলর অব আর্টস পড়াশোনা করেছেন বিখ্যাত মিশিগান বিশ্ববিদ্যালয় থেকে। ইউএস মেরিন কর্পস কমান্ড এবং স্টাফ কলেজ থেকে ১৯৯৪ সালে স্নতকোত্তর ডিগ্রি লাভ করেন।

## জীবনী
মিলার ১৯৮৭ সালে মার্কিন পররাষ্ট্র দফতরে যোগদান করেন। ২০০০ সাল থেকে ২০০৩ সাল পর্যন্ত তিনি মালয়েশিয়ার কুয়ালালামপুরে জ্যেষ্ঠ আঞ্চলিক নিরাপত্তা কর্মকর্তা হিসেবে দায়িত্ব পালন করেন। ২০০৮ সাল থেকে ২০১১ পর্যন্ত ভারতের নয়াদিল্লিতে আঞ্চলিক নিরাপত্তা কর্মকর্তা (আরএসও) হিসেবে, ২০০৭ সাল থেকে ২০০৮ পর্যন্ত ইরাকের বাগদাদে এবং ইন্দোনেশিয়ার জাকার্তায় ২০০৪ সাল ধেতে ২০০৭ পর্যন্ত কাজ করেন। কনসাল জেনারেল হিসেবে মিলার দক্ষিণ আফ্রিকার জোহানেসবার্গে ২০১১ সাল থেকে ২০১৪ পর্যন্ত দায়িত্ব পালন করেন। ঢাকার মার্কিন দূতাবাসে নিযুক্ত হওয়ার পূর্বে তিনি ২০১৪ সাল থেকে বতসোয়ানায় মার্কিন রাষ্ট্রদূতের দায়িত্ব পালন করে আসছিলেন।

মিলার ১৯ নভেম্বর ২০১৮ তারিখে ঢাকায় সাবেক মার্কিন রাষ্ট্রদূত মার্সিয়া বার্নিকেট স্থলাভিষিক্ত হন।

## ব্যক্তিগত জীবন
মূলত এল সালভাদোর নাগরিক মিলার এনা মিলারের সাথে বিবাহ বন্ধনে আবদ্ধ হন। পরবর্তীতে তাদের বিচ্ছেদ ঘটে। এই দম্পতির আলেকজান্ডার এবং এ্যান্ড্রু নামে দুই সন্তান রয়েছে।

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:মার্কিন কূটনীতিবিদ
বিষয়শ্রেণী:জীবিত ব্যক্তি
বিষয়শ্রেণী:বাংলাদেশে নিযুক্ত মার্কিন যুক্তরাষ্ট্রের রাষ্ট্রদূত
বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন কূটনীতিবিদ
আফগানিস্তান রিলিফ অর্গানাইজেশন

**আফগানিস্তান রিলিফ অর্গানাইজেশন** (এআরও) হল একটা মানবিক সংস্থা, যে সংস্থা আফগানিস্তানে যাদের প্রয়োজন তাদেরকে সরাসরি মানবিক সাহায্য এবং শিক্ষা দিয়ে থাকে। এই সংস্থা আফগানিস্তানের রাজধানী কাবুলে একটা বড়ো প্রযুক্তি শিক্ষা কেন্দ্র পরিচালনা করে এবং আয়াগণের ট্রেনিংয়েও যুক্ত আছে।

## বিবরণ
আফগানিস্তান রিলিফ অর্গানাইজেশন হল একটা অরাজনৈতিক, ধর্মনিরপেক্ষ, অলাভজনক (৫০১)(৩), বেসরকারি মানবিক সংস্থা, যুক্তরাষ্ট্র এবং আফগানিস্তান দুই দেশেই নথিভুক্ত, ১৯৯৮ খ্রিষ্টাব্দে যুক্তরাষ্ট্রে প্রতিষ্ঠিত। এই সংস্থা সাইপ্রেস, অরেঞ্জ সিটি, ক্যালিফোর্নিয়া, ইউএসএ-তে স্থাপিত এবং কাজ করে আফগানিস্তানে।

আফগানিস্তান রিলিফ অর্গানাইজেশন ১৯৯৮ খ্রিষ্টাব্দে আবদুল সাতার দ্বারা সংগঠিত হয়, যিনি ছিলেন একজন কমিউনিকেশন্স প্রোজেক্ট ম্যানেজার এবং ব্যাবসাদার, সঙ্গে ছিলেন দেশীয় বন্ধু আফগান, প্রাক্তন আফগানিস্তানের প্রতিষ্ঠিত কবি খলিলুল্লা খলিলির নাতি আবুল ফাজিল খলিলি। তারা ভূমিকম্পের গ্রাসে ক্ষতিগ্রস্ত উত্তরাঞ্চলের রাজ্য তাখরের মানুষদের দিকে সাহায্যের হাত বাড়িয়েছিলেন।

আফগানিস্তান রিলিফ অর্গানাইজেশন নানা ধরনের সাহায্য, দুস্থ, যে সমস্ত মানুষের প্রয়োজন আছে তাদেরকে খাবার, ওষুধ, স্কুলের শিক্ষাসামগ্রী ইত্যাদি সরাসরি দিয়ে থকে এবং স্বয়ংসম্পূর্ণতায় ভরসা দেওয়ার জন্যে সাধারণ শিক্ষার ব্যবস্থা করে থাকে। এই সংস্থা ১১০০ বালক এবং বালিকাকে অবৈতনিক শিক্ষা প্রদান করে, সঙ্গে সঙ্গে কাবুলের প্রযুক্তি শিক্ষা কেন্দ্রে (টিইসি) মহিলা এবং পুরুষদের বয়স্ক শিক্ষার ব্যবস্থাও করেছে, যেখানে এরা আফগান কর্মী নিয়োগ করেছে। এই কেন্দ্র শিক্ষার্থীদের আসন দেওয়ার জন্যে সকাল ৭টা থেকে সন্ধ্যা ৭টা পর্যন্ত খোলা থাকে। টিইসি-তে যে সমস্ত বিষয়ে শিক্ষা দেওয়া হয় সেগুলো হল: কম্পিউটিং, দারি, পাশতু, ইংরেজি, অঙ্ক, বিজ্ঞান এবং কর্মশিক্ষা ট্রেনিং।

আফগান রিলিফ অর্গানাইজেশন যুক্তরাষ্ট্রে সবই স্বেচ্ছাসেবী নিয়ে কাজ করে, এবং যৎসামান্য ওভারহেডে কার্যালয় ও ওয়্যারহাউস পরিচালনা করে। এই সংস্থা আমেরিকা এবং আফগানিস্তানে সাত শতাংশেরও কম খরচায় প্রশাসন ও অর্থসংগ্রহের কাজ চালায় এবং চেষ্টা করে দাতাদের থেকে সংগ্রহের বেশির ভাগটাই আফগানিস্তানের কর্মকাণ্ডে ব্যয় করতে।

আফগানিস্তান রিলিফ অর্গানাইজেশনকে আসলে আফগান রিলিফ, ইউকে পরোপকারী সংস্থার সঙ্গে এক করে দেখলে হবেনা, যেটা ১৯৮৪ খ্রিষ্টাব্দে তৈরি করেছিলেন লেখক এবং সুফি শিক্ষক ইদ্রিস শাহ এবং ২০০২ খ্রিষ্টাব্দে নথিভুক্তিকরণ বাতিল করে কাজ বন্ধ করে দেওয়া হয়েছিল।

## কর্মকাণ্ড
### সাহায্য সরবরাহ
২০০২ খ্রিষ্টাব্দের ফেব্রুয়ারি মাসে প্রায় ৩০ বছরের মধ্যে প্রথমবার আফগানিস্তান রিলিফের জন্যে বেপরোয়াভাবে প্রয়োজনীয় মানবিক সাহায্যাদি নিয়ে একটা ব্যবসায়িক ৭৪৭ বিমান কাবুল আন্তর্জাতিক বিমানবন্দরের মাটি ছুঁয়েছিল। দুটো অলাভজনক সংস্থা একজোট হয়ে, এভারগ্রিন ইন্টারন্যাশনাল এয়ারলাইন্স এভারগ্রিন হিউম্যানিটারিয়ান অ্যান্ড রিলিফ সার্ভিসেস আইএনসি এবং মার্সি ক্রপস এবং মাইক্রোসফটের সাহায্যে ২০ লক্ষ ডলারের মতো সাহায্য সরবরাহ, এর মধ্যে বেশির ভাগটাই আফগানিস্তান রিলিফ অর্গানাইজেশন দ্বারা আবেদনক্রমে সংগৃহীত, যেটা বহির্দেশ থেকে বিমানে এসেছে। রিলিফ সামগ্রীর মধ্যে ছিল স্বাস্থ্য কিট, নবজাতক কিট ও শিশু কিট, পোষ্য প্রাণীখাদ্য, শীতবস্ত্র ও কম্বল, স্কুল কিট এবং মেডিক্যাল জিনিসপত্র।
## তথ্যসূত্র

বিষয়শ্রেণী:সাইপ্রেস, ক্যালিফোর্নিয়া
বিষয়শ্রেণী:ক্যালিফোর্নিয়া ভিত্তিক চ্যারিটি
বিষয়শ্রেণী:বিদেশী চ্যারিটি আফগানিস্তানে কর্মরত
বিষয়শ্রেণী:কাবুলে শিক্ষাব্যবস্থা
হিরোশি হারা (স্থপতি)

হলেন একজন জাপানি স্থপতি এবং স্থাপত্যের ওপর বই লিখেছেন। তার উল্লেখযোগ্য কর্মের মধ্যে কিয়োটো স্টেশন, উমেদা আকাশ ভবন, টোকিওর ইয়ামাটো আন্তর্জাতিক ভবন, সাপ্পরো গম্বুজ ইত্যাদি অন্যতম। তিনি স্থাপত্যের জন্য নানান পুরস্কার পেয়ছেন। প্রকৌশলিতে তার ডক্টরেট ডিগ্রি রয়েছে। ১৯৯৭ সাল পর্যন্ত তিনি টোকিও বিশ্ববিদ্যালয়ের একজন অধ্যাপক ছিলেন। ঐ সাল থেকে তিনি ইমেরিটাস অধ্যাপক হন।

## শিক্ষা
হিরোশি হারা ১৯৫৯ সালে টোকিও বিশ্ববিদ্যালয় থেকে বিএ ডিগ্রি লাভ করেন। এরপরে ১৯৬১ সালে এমএ এবং ১৯৬৪ সালে একই বিশ্ববিদ্যালয় থেকে পিএইচডি ডিগ্রি লাভ করেন। ১৯৬৪ সালে তিনি টোকিও বিশ্ববিদ্যালয়ে সহযোগী অধ্যাপক হিসেবে যোগ দেন এবং ১৯৬৯ সালে ইনস্টিটিউট অব ইন্ড্রাস্ট্রিয়াল সাইন্সে তিনি সহযোগী অধ্যাপক হন। ১৯৬৮ সালে হার্ভার্ড বিশ্ববিদ্যালয়ের সামার সেমিনারে যোগ দেন। ১৯৭০ সাল থেকে, তিনি আতেলিয়ের Φ সাথে চুক্তিবদ্ধ থেকে নকশা করেছেন। ১৯৮২ সালে, টোকিও বিশ্ববিদ্যালয়ের ইনস্টিটিউট অব ইন্ড্রাস্ট্রিয়াল সাইন্সের অধ্যাপক হন। ১৯৯৭ সালে একই বিশ্ববিদ্যালয়ে এমিরেটস অধ্যাপক হন। ১৯৯৯ সালে "হিরোশি + আতেলিয়ের Φ" নামে নকশা করা বন্ধ করে দেন।

## গ্রন্থ
হিরোশি হারা শুধু একজন স্থপতি নন, তিনি স্থাপত্যের ওপর অনেক প্রবন্ধ লিখেছেন। নানা শহর নিয়েও অনেক প্রবন্ধ লিখেছেন। তার উল্লেখযোগ্য একটি প্রবন্ধ "ডিস্ক্রিট সিটি"।
## কাজ
*১৯৭৪ : হারা হাউজ, টোকিও 
*১৯৮৬ : তাসাকি মিউজিয়াম অব আর্ট, নাগানো 
*১৯৮৭ : নাহা মিউনিসিপাল জোসেই প্রাইমারি স্কুল, নাহা, ওকিনাওয়া
*১৯৮৭ : ইয়ামাটো ইন্টারন্যাশনাল, টোকিও 
*১৯৮৭ : কেনজু পার্ক 'ফরেস্ট হাউজ', নাকানিদা, মিয়াগি প্রিফেকচার 
*১৯৮৮: ইদা সিটি মিউজিয়াম, ইদা, নাগানো প্রিফেকচার 
*১৯৯২ : উছিকো মিউনিসিপাল ওসে মিডল স্কুল, উছিকো, এহিমি 
*১৯৯৩ : উমেদা আকাশ ভবন, কিতা-কু, ওসাকা
*১৯৯৭ : কিয়োটো স্টেশন, শিমোগইয়ো, কিয়োটো
*১৯৯৮ : মিয়াগি প্রিফেকচার লাইব্রেরি, সেনদাই, মিয়াগি প্রিফেকচার
*২০০০ : হিরোশিমা মিউনিসিপাল মোটোমাছি হাই স্কুল, হিরোশিমা
*২০০১ : সাপ্পরো গম্বুজ, সাপ্পরো, হোককালদো
*২০০১ : টোকিও বিশ্ববিদ্যালয়, কোমাবা দ্বিতীয় ক্যাম্পাস, টোকিও
*২০০৩ : টোকামাছি মঞ্চ, টোকামাছি, নিগাটা
*২০০৪ : কাসা এক্সপেরিমেন্টাল, মন্টেভিডিও, উরুগুয়ে 
*২০০৫ : কাসা এক্সপেরিমেন্টাল, করডবা, আর্জেন্টিনা
*২০০৫ : শিমোকিতা স্নো-রেসিস্টেন্স গম্বুজ, মুতসু, আওমরি
*২০০৭ : আইজু গাকুহো মিডল স্কুল এন্ড হাই স্কুল, আইজুওয়াকামাতসু, ফুকুশিমা প্রিফেকচার
*২০১০ : কাসা এক্সপেরিমেন্টাল, লা পাজ, বলিভিয়া

## তথ্যসূত্র

বিষয়শ্রেণী:জাপানি স্থপতি
বিষয়শ্রেণী:১৯৩৬-এ জন্ম
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:টোকিও বিশ্ববিদ্যালয় অনুষদ
বিষয়শ্রেণী:২০২৫-এ মৃত্যু
জাকিয়া জাকি

**জাকিয়া জাকি** (আনু. ১৯৭২ – জুন ৪, ২০০৭) আফগানিস্তানের কাবুলের উত্তরে আফগান শান্তি (সাদ-ই-সুলহ) রেডিও স্টেশনের আফগান সাংবাদিক। মার্কিন সৈন্যবাহিনী আফগানিস্তানে যুদ্ধ শুরু করবার পর (২০০১-২০১৪) জাকি প্রথম আফগানি সাংবাদিক যিনি তালিবানদের  বিরুদ্ধে সোচ্চার হন, যেসময়ে তিনি আফগানিস্তানে লিঙ্গ সমতা ও নারী অধিকারের মত অন্যান্য আন্দোলনের সমর্থক ছিলেন। ২০০৭ সালে তার হত্যা আফগানিস্তানের উচ্চ পদস্থ নারীদের বিরুদ্ধে হামলার ধারাবাহিক ক্রম।

## ব্যক্তিগত
জাকিয়া জাকি জনসমাজে স্বাধীন ও সক্রিয় কর্মী হিসেবে পরিচিত ছিলেন। তিনি আফগান শান্তি রেডিও স্টেশনের প্রতিষ্ঠাতা ছিলেন, ৩৫ বছর বয়সী জাকিয়া, স্থানীয় স্কুলে প্রধান শিক্ষকও ছিলেন। তার ও তার স্বামী আব্দুল আহাদ রঞ্জবরের ছয় সন্তান-চার পুত্র এবং দুই মেয়ে। তার পরিবার কাবুলের প্রায় ৪০ মাইল উত্তরে পারওয়ানে বসবাস করতো।

## কর্মজীবন
জাকি আফগানিস্তানের, পারওয়ান প্রদেশের, জাবাল সারজ জেলার, আফগানিস্তান শান্তি রেডিওর (সাদা-ই-সুলহ) প্রতিষ্ঠাতা এবং একজন সক্রিয় সাংবাদিক ছিলেন। স্টেশনের অর্থায়ন করেছিল মার্কিন যুক্তরাষ্ট্র এবং এতে প্রায়ই নারী অধিকার ও তালিবান বিদ্রোহের মতো বিতর্কিত বিষয় নিয়ে আলোচনা করা হতো। মার্কিন যুক্তরাষ্ট্র গোপনভাবে, বেতারকেন্দ্রের প্রতিদিন ৬ ঘণ্টার সম্প্রচারের খরচ প্রদান করতো। ফ্রান্স প্রথম বছরের প্রোডাকশনের খরচ এবং জাকির ১৫ দিনের রেডিও প্রশিক্ষণের ব্যয়ভার বহন করেছিল। তালেবানদের প্রাথমিক পতনের পর, অক্টোবর ২০০১ সালে আফগান রেডিও শান্তি শুরু হয়। স্থানীয় জঙ্গিরা ও রক্ষণশীলরা রেডিও স্টেশন বন্ধ করতে চেয়েছিলেন এবং জাকি তার হত্যাকাণ্ড ঘটবার আগে মৃত্যুর হুমকি পেয়েছিলেন। একজন সাংবাদিক হওয়ার পাশাপাশি, জাকি স্কুল শিক্ষকও ছিলেন এবং ২০০৫ সালে সংসদে দাঁড়িয়েছিলেন।

## মৃত্যু
 ২০০৭ সালের এপ্রিল মাসে কাবুলের বাইরে জাকিকে, তার বাড়ীতে হত্যা করা হয়েছিল। জাকিকে খুনের আগে, তার রেডিও স্টেশন ও নিজ জীবন স্তব্ধ করার হুমকি দেয়া হয়েছিল। জুন ৪, ২০০৭ তারিখে, মধ্যরাত্রে, হ্যান্ডগান এবং রাইফেলসহ তিনজন পুরুষ জাকির পরিবারের বাড়িতে প্রবেশ করে এবং মাথায় ও বুকে তাকে সাতবার গুলি করে হত্যা করে এবং তারপর পালিয়ে যায়। তার ছয় সন্তানের মধ্যে দুজন ঘরে ছিল কিন্তু অনাহত ছিল। জাকির ৮ মাস বয়সী ছেলেটি, তার সাথে বিছানায় ছিল কিন্তু তার ৭ বা ৮ বছর বয়সী ছেলেটি জাকির স্বামীকে ডেকে তাকে জাকির মৃত্যুর কথা জানায়।
## প্রতিক্রিয়া
ইউনেস্কোর প্রধান অধিকর্তা কোচিরো মাতসুরা বলেন, "এই অপরাধগুলো আরো বেশি হতাশাজনক কারণ তারা কেবল মতপ্রকাশের স্বাধীনতার মৌলিক মানবাধিকারকেই নয়, বরং আফগানিস্তান পুনর্নির্মাণের জন্য নারীদের অপরিহার্য একটি পেশা অনুশীলন করার অধিকারও দমন করে।" 

তার হত্যাকাণ্ডের নিন্দা করেন মার্কিন ফার্স্ট লেডি লরা বুশ।

রিপোর্টারস উইদাউট বর্ডার্সের একটি বিবৃতিতে বলা হয়েছে, "এই বর্বর কাজটি তাঁর সাংবাদিক পেশা বা নাগরিক হিসেবে তাঁর দায়িত্বের সাথে যুক্ত ছিল কিনা, তার থেকে এটা গুরুত্বপূর্ণ, এই হত্যাকাণ্ডের জন্য দায়ী ব্যক্তিদের দ্রুত শনাক্ত করা উচিত এবং শাস্তি দেওয়া উচিত।"

## আরও দেখুন

* আফগানিস্তানে যুদ্ধের সময়  নিহত সাংবাদিকদের তালিকা  (২০০১-১৪)

## তথ্যসূত্র

## বহিঃসংযোগ
* জাকিয়া জাকির স্পষ্ট বর্ণনা ("ইফ আই স্ট্যান্ড আপ"), আলিনা দ্বারা - ২০০৭

বিষয়শ্রেণী:১৯৭২-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:নারী যুদ্ধ প্রতিবেদক
বিষয়শ্রেণী:আফগান নারী সাংবাদিক
বিষয়শ্রেণী:২০শ শতাব্দীর সাংবাদিক
বিষয়শ্রেণী:আফগান সাংবাদিক
বিষয়শ্রেণী:২১শ শতাব্দীর আফগান লেখক
বিষয়শ্রেণী:২১শ শতাব্দীর আফগান লেখিকা
বিষয়শ্রেণী:২০শ শতাব্দীর আফগান লেখিকা
১৮১৪-এর ইঙ্গ-ওলন্দাজ চুক্তি

**১৮১৪ এর ইংরেজ-ওলন্দাজ চুক্তি** (**লন্ডন সম্মেলন** নামেও পরিচিত) হচ্ছে লন্ডনে ইউনাইটেড কিংডম অফ গ্রেট ব্রিটেইন এন্ড আয়ারল্যান্ড এবং সভারেইন প্রিন্সিপালিটি অফ দি ইউনাইটেড নেদারল্যান্ডস এর মধ্যে ১৮১৪ সালের ১৩ আগস্টে সাক্ষরিত একটি চুক্তি। এই চুক্তিটিতে সাক্ষর করেছিলেন ব্রিটিশদের হয়ে রবার্ট স্টুয়ার্ট, ভিসকাউন্ট ক্যাস্টলেরেই এবং ডাচদের হয়ে হেন্ড্রিক ফাগেল।

## চুক্তির শর্ত
এই চুক্তি ওলন্দাজদেরকে আমেরিকা অঞ্চল (উত্তর ও দক্ষিণ আমেরিকা সম্মিলিতভাবে), আফ্রিকা এবং এশিয়ায় তাদের ঔপনিবেশিক দখলগুলোকে ফিরিয়ে দেয় যা নেপলীয় যুদ্ধ শুরু হবার পূর্বে ১৮০৩ সালের ১ জানুয়ারিতে তাদের অধিকারে ছিল। ব্যতিক্রম হিসেবে ডাচরা আফ্রিকার উত্তমাশা অন্তরীপ, এবং দক্ষিণ আমেরিকা এর দেমেরারা, এসেকুইবো এবং বারবিসকে (যা পরবর্তিতে একত্রিত হয়ে ব্রিটিশ গায়ানা নামে পরিচিত হয়) ইংরেজদের কাছে ছেড়ে দেয়, পূর্বে যেগুলোতে ওলন্দাজদের বাণিজ্যিক অধিকার ছিল।

এছাড়াও ইংরেজরা ওলন্দাজদের কাছে সুমাত্রা দ্বীপের কিছু অংশ এবং এর বাংকা দ্বীপ ছেড়ে দেয়, এবং বিনিময়ে তারা ভারতের কোচিন এবং মালাবার উপকূলে এর অধীনে থাকা সব কিছু নিয়ে নেয়। ডাচরা একটি বার্ষিক মজুরির বিনিময়ে কলকাতার নিকটস্থ বরানগর জেলাও ছেড়ে দেয়।

এই চুক্তিতে ওলন্দাজদের দ্বারা দেয়া ১৮১৪ সালের ১৫ জুনের একটি ঘোষণার কথাও উল্লেখ ছিল। সেটা হচ্ছে, দাস বাণিজ্যের জন্য কোন জাহাজ কোন ইংরেজ বন্দরে আর অনুমোদিত হবে না, এবং এখানে ওলন্দাজ নাগরিকদের জন্য দাস বাণিজ্যে জড়িত থাকার নিষেধাজ্ঞা পর্যন্ত এই সীমাবদ্ধতাকে বর্ধিত করা হবে চুক্তিতে উল্লেখ করা হয়। গুয়াদলুপ এর ক্যারিবীয় দ্বিপপুঞ্জের দাবি মেটানোর জন্য (*দেখুন [[গুয়াদলুপ তহবিল]]* ) সুইডেনকে ১০ লক্ষ পাউন্ড পরিষোধ করতে রাজি হয়। ইংরেজরা এবং ওলন্দাজরা নিচু ভূমির দেশগুলোর (যার মধ্যে নেদারল্যান্ডস একটি) প্রতিরক্ষার উন্নয়নের জন্য ২০ লক্ষ পাউন্ড খরচ করতে রাজি হয়। "হল্যান্ডের সাথে জোটবদ্ধ হয়ে নিচু ভূমির দেশগুলোর জন্য সর্বশেষ এবং সন্তোষজনক বন্দোবস্ত" এর জন্য আরও ৩০ লক্ষ পাউন্ড এর মত তহবিল এর কথার উল্লেখ করা হয়।

এই চুক্তি থেকে তৈরি হওয়া বিবাদ ১৮২৪ এর ইংরেজ-ওলন্দাজ চুক্তির বিষয়বস্তুতে পরিণত হয়।

## আরও দেখুন
* ইংরেজ-ওলন্দাজ দাস বাণিজ্য চুক্তি (১৮১৮)
*১৮২৪ এর ইংরেজ-ওলন্দাজ চুক্তি
* ১৮৭০-৭১ এর ইংরেজ-ওলন্দাজ চুক্তি
* নেদারল্যান্ডস-যুক্তরাজ্য সম্পর্ক

## তথ্যসূত্র

* L.J.P.J. Jeekel. Dissertatie. *Het Sumatra-traktaat* (P. Somerwil, Leiden 1881); en E.S. de Klerck. *De Atjeh-Oorlog. Het ontstaan van de oorlog.* Deel 1 (Martinus Nijhoff, Den Haag 1912).

বিষয়শ্রেণী:ভারতের ইতিহাস
বিষয়শ্রেণী:১৮১৪
বিষয়শ্রেণী:১৮১৪ এর চুক্তিসমূহ
বিষয়শ্রেণী:নেপলীয় যুদ্ধ সংক্রান্ত চুক্তিসমূহ
বিষয়শ্রেণী:ইংল্যান্ডের ইতিহাস
বিষয়শ্রেণী:নেদারল্যান্ডসের ইতিহাস
বিষয়শ্রেণী:ইউরোপের ইতিহাস
বিষয়শ্রেণী:দক্ষিণ পূর্ব এশিয়ার ইতিহাস
বিষয়শ্রেণী:ঐতিহাসিক চুক্তিসমূহ
বিষয়শ্রেণী:গায়ানার ইতিহাস
ব্রুনাই দারুসসালাম বিশ্ববিদ্যালয়

**ব্রুনাই দারুসসালাম বিশ্ববিদ্যালয়** (**UBD**; Jawi: يونيبرسيتي بروني دارالسلام) ব্রুনাইয়ের প্রথম বিশ্ববিদ্যালয়। বিশ্ববিদ্যালয়টি ১৯৮৫ সালে  প্রতিষ্ঠিত হয় এবং তারপর থেকেই বিশ্ববিদ্যালয়টি দেশের বৃহত্তম সরকারি বিশ্ববিদ্যালয়ের স্থান অর্জন করে।

ব্রুনাই দারুসসালাম বিশ্ববিদ্যালয় (কিউ.এস) এশিয়া শীর্ষ বিশ্ববিদ্যালয়ের তালিকায় ১০৫তম স্থান অর্জন করে এবং ২০১৯ সালের (কিউ.এস) বিশ্ব শীর্ষ বিশ্ববিদ্যালয় তালিকায় ব্রুনাই দারুসসালাম বিশ্ববিদ্যালয় ৩২৩তম স্থান অর্জন করে।ইতিহাস, ইসলামিক স্টাডিজ বিভাগ

## ইতিহাস
ব্রুনাই দারুসসালাম বিশ্ববিদ্যালয় ১৯৮৫ সালে মাত্র ১৭৬ জন শিক্ষার্থী নিয়ে প্রতিষ্ঠিত হয়। এরপর থেকে ব্রুনাই দারুসসালাম বিশ্ববিদ্যালয় ক্রমশ উচ্চ মানের স্নাতকের জন্য নতুন নতুন অনুষদ গঠন, অবকাঠামো ও উন্নয়নের কার্যক্রম চালিয়ে যায়।

ব্রুনাই দারুসসালাম বিশ্ববিদ্যালয়ে ৯টি একাডেমিক অনুষদ এবং ৭টি গবেষণা ইনস্টিটিউট রয়েছে। বিজ্ঞান, স্বাস্থ্য বিজ্ঞান, এশিয়ান স্টাডিজ, নীতি গবেষণা, ব্যবসা শিক্ষা, প্রকৌশল, জীববৈচিত্র্য, উন্নত উপকরণ ও শক্তি বিজ্ঞান, উন্নত গবেষণা ও প্রয়োগ, তথ্য বিশ্লেষণ, ইসলামিক স্টাডিজ, নেতৃত্ব, নতুনত্ব ও অগ্রগতি অনুষদ রয়েছে ব্রুনাই দারুসসালাম বিশ্ববিদ্যালয়ে।

## আন্তর্জাতিক ছাত্র
ব্রুনাই দারুসসালাম বিশ্ববিদ্যালয়ে শুরু থেকেই আন্তর্জাতিক শিক্ষার্থীদের বিভিন্ন সুযোগ সুবিধা প্রদান করে আসছে। ধীরে ধীরে বৃদ্ধি পাচ্ছে  বিদেশী শিক্ষার্থীর সংখ্যা, যাদের মধ্যে অধিকাংশ পূর্ব এশিয়া (গণচীন এবং জাপান), ইউরোপ, ইউরোপ এবং মধ্যপ্রাচ্য থেকে আসছে। বর্তমানে  ব্রুনাই দারুসসালাম বিশ্ববিদ্যালয়ে বিভিন্ন প্রোগ্রাম উন্নত করার জন্য আন্তর্জাতিক সম্পর্ক সমৃদ্ধি কর্মসূচির নিয়েছে ব্রুনাই এবং তৃতীয় বছরে স্নাতক প্রোগ্রাম শেষ করে শিক্ষার্থীরা বিশ্বের যে কোন দেশে যেতে পারে এবং সেখানে সফলতা অর্জন করে।

## অনুষদ এবং ইনস্টিটিউট
১. একাডেমি ব্রুনাই স্টাডিজ;

২. কলা অনুষদ ও সামাজিক বিজ্ঞান অনুষদ;

৩. বিজ্ঞান অনুষদ;

৪. ইন্টিগ্রেটেড প্রযুক্তি অনুষদ;

৫. ইনস্টিটিউট অফ এশিয়ান স্টাডিজ (আইএএস);

৬. ইনস্টিটিউট অব পলিসি স্টাডিজ (আইপিএস);

৭. ইসলামিক স্টাডিজ অনুষদ;

৮. ই-গভর্নমেন্ট ইনোভেশন সেন্টার;

৯. আইবিএম সেন্টার;

১০. জীববৈচিত্র্য এবং পরিবেশ গবেষণা অনুষদ;

১১.উপাদান এবং শক্তি বিজ্ঞান অনুষদ;

১২  সেন্টার ফর অ্যাডভান্স রিসার্চ (যত্ন);

১৩. ভাষা শিক্ষা কেন্দ্র।

## বিশ্ববিদ্যালয় মসজিদ
১৯৯২ সালে ব্রুনাই দারুসসালাম বিশ্ববিদ্যালয়ে ২ একর জমির উপর একটি মসজিদ নির্মাণ কাজ শুরু করে এবং ১৯৯৪ সালে মসজিদটি নির্মাণ করা হয় (ছোট মাই মাতাল মসজিদ)। এই মসজিদটি নির্মাণ করতে মোট খরচ হয় $৭,৬০০,০০০ বিলিয়ন। ১৯৯৫ সালে মসজিদটি আনুষ্ঠানিকভাবে উদ্বোধন করেন মাননীয় প্রধানমন্ত্রী সুলতান হাজী হাসসান আল-বলকিয়াহ। বিশ্ববিদ্যালয়ের ছাত্র শিক্ষক এবং পার্শ্ববর্তী স্থানীয়রা মুসলমানগণ এই মসজিদে নিয়মিত নামাজ আদায় করেন।

## আরও দেখুন
* সরকারি বিশ্ববিদ্যালয়
* বেসরকারি বিশ্ববিদ্যালয়
* জাতীয় বিশ্ববিদ্যালয়

## তথ্যসূত্র

## বহিঃসংযোগ
*

বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ব্রুনাইয়ের বিশ্ববিদ্যালয় ও কলেজ
বিষয়শ্রেণী:১৯৮৫-এ প্রতিষ্ঠিত বিশ্ববিদ্যালয় ও কলেজ
ক্লতিল্দে গার্সিয়া দেল কাস্তিইয়ো (চিত্র)

***ক্লটিল্ড গার্সিয়া ডেল ক্যাস্তিলো (চিত্র)*** হল স্প্যানিশ চিত্রশিল্পী, হোয়াকিন সোরোইয়ার(১৮৬৩–১৯২৩) আঁকা একটি রঙিন তৈল চিত্র যা তিনি ১৮৯০ সালে একে ছিলেন। এটি ১২৪.৫০ সেন্টিমিটার এবং ৯৭.৫০ সেন্টিমিটারের দৈর্ঘ্য।

## বিবরণ

*ক্লটিল্ড গার্সিয়া ডেল ক্যাস্তিলো*, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ।  এই তৈল চিত্রটিতে তিনি যে মহিলাকে তুলে ধরেছেন, তিনি আর কেউ নয় স্বয়ং চিত্রশিল্পীর, হোয়াকিন সোরোইয়ার স্ত্রী, ক্লটিল্ড গার্সিয়া ডেল ক্যাস্তিলো। চিত্রটিতে দেখা যায়, ক্লটিল্ড একটি কাঠের চেয়ারে বসে আছেন, পরনে কালো পোশাক বিশেষ (গাউন), দুহাতে বাদামী এক জোড়া গ্লাভস, তার মাথা সামান্য ডান দিকে বাঁক ছিল। তার ডান হাত চেয়ারে উপর রাখা একটি বালিশের উপর ভর করা এবং তার আঙ্গুলগুলি তার গালে ঠাণ্ডা স্পর্শ করে। তার বাম হাতটি চেয়ারের হাতলে রাখা ছিল। তার চুল বাঁধা ছিল এবং একটি হলুদ ফুল দিয়ে সজ্জিত ছিল, যা এক অপরূপ সৌন্দর্যের প্রকাশ পায়।

## তথ্যসূত্র

বিষয়শ্রেণী:১৮৯০-এর সৃষ্টিকর্ম
বিষয়শ্রেণী:স্পেনীয় চিত্রশিল্পীর কাজ
বিষয়শ্রেণী:স্পেনীয় চিত্রশিল্পী
আই৩ (উইন্ডো ম্যানেজার)

**আই৩** () এক্স১১ এর জন্যে ডিজাইনকৃত একটি টাইলিং উইন্ডো ম্যানেজার, যেটি সি প্রোগ্রামিং ভাষায় লেখা হয়েছে। এটি টাইলিং, স্ট্যাকিং এবং ট্যাবিং লেআউট সমর্থন করে, যেগুলো এটি পরিবর্তনশীভাবে নিয়ন্ত্রণ করে। প্লেন টেক্সট ফাইল দ্বারা কনফিগারেশন সম্পন্ন হয়, এবং এটার ইউনিক্স ডোমেইন সকেট ও অনেকগুলো প্রোগ্রামিং ভাষা থেকে এর জেসন ভিত্তিক আইপিসি ইন্টারফেস ব্যবহার করে আই৩ বিস্তৃত করা সম্ভব। 

ডব্লিউএমআইআই-এর মত, আই৩-এর নিয়ন্ত্রণ ব্যবস্থা অনেকটা ভি-এর মত। ডিফল্টভাবে উইন্ডো ফোকাস 'Mod1' (Alt কি/Win কি) ও ডানহাতের হোম রো কি (Mod1+J,K,L,;) দ্বারা নিয়ন্ত্রিত হয়, যখন উইন্ডো মুভমেন্ট নিয়ন্ত্রিত হয় এর সাথে শিফট কিয়ের (Mod1+Shift+J,K,L,;) ব্যবহারের মাধ্যমে।

## ডিজাইন লক্ষ্য
* লিখিত এবং ভালভাবে নথিভুক্ত কোড অধিকারী, যা ব্যবহারকারীকে অবদানে উদ্বুদ্ধ করে।
* এক্সলিবের বদলে এক্সসিবির ব্যবহার।
* বহু-মনিটর বৈশিষ্ট্যের সঠিক প্রয়োগ।
* ভি এবং ইম্যাকসের মত ভিন্ন ভিন্ন মোডের প্রয়োগ। তার মানে ভিন্ন ভিন্ন মোডে কীগুলোর ভিন্ন ভিন্ন কাজ।
* উইন্ডো ব্যবস্থাপনাকে বিমূর্ত করতে ট্রিয়ের ব্যবহার।
* ইউটিএফ-৮ ক্যারেক্টার এনকোডিং।

## ফ্লোটিং পপ-আপ উইন্ডো
যদিও আই৩ একটি টাইলিং উইন্ডো ম্যানেজার কিছু উইন্ডো যেমন পাসওয়ার্ড পপ আপ টাইল হিসেবে প্রদর্শিত হয়া না: তারা টাইলকৃত উইন্ডোর সামনে আসে। এ ফ্লোটিং উইন্ডোগুলো সরানো ও আয়তনে পালটানো যায়, অন্যান্য জনপ্রিয় অন্যান্য ডেস্কটপ পরিবেশ গ্নোম অথবা কেডিইর মত।

ফ্লোটিং উইন্ডো তবে শুধুমাত্র পপ-আপ উইন্ডোর জন্যেই।

## তথ্যসূত্র

বিষয়শ্রেণী:টাইলিং উইন্ডো ব্যবস্থাপক
বিষয়শ্রেণী:মুক্ত সফটওয়্যার
বিষয়শ্রেণী:লিনাক্স সফটওয়্যার
বিষয়শ্রেণী:ইউনিক্স সফটওয়্যার
বিষয়শ্রেণী:উইন্ডো ব্যবস্থাপক
বিষয়শ্রেণী:২০০৯-এর সফটওয়্যার
জালাল-আবাদ

**জালাল-আবাদ** (**ঝালাল-আবাদ**, **জালাল-আবাত**, **জালালাবাত** নামেও উচ্চারণ করা হয়; , *কালাল-আবাত/জালাল-আবাত*, جالال-ابات) হল কিরগিজস্তানের দক্ষিণ পশ্চিমাঞ্চলের জালাল-আবাদ প্রদেশের প্রশাসনিক এবং অর্থনৈতিক অঞ্চল। এর আয়তন  এবং ২০০৯ সালে এখানে ৯৭,১৭২ মানুষ বসবাস করত। এটি বাবাশ আতা পর্বতের পাদদেশে এবং ফেরগানা উপত্যকা ও কোগার্ট নদী উপতক্যতার উত্তর-পূর্বাঞ্চলের শেষের দিকে অবস্থিত। জালাল-আবাদ উজবেকিস্তান সীমান্তের একদম কাছেই অবস্থিত।

## কিছু তথ্য
জালাল-আবাদ এর আশপাশের খনিজ পানির ঝরনার জন্য বিখ্যাত। আযরেটি-আয়ুপ-পয়গম্বর নামে খনিজ পানির ঝরনাটি এর কাছেই অবস্থিত। অনেকেই বিশ্বাস করে এর পানি কুষ্ঠরোগ ভালো করতে পারে। সোভিয়েত আমলে অনেক হাসপাতাল নানা রোগ-ব্যাধিতে আক্রান্ত পানিবাহিত রোগের চিকিৎসা প্রদান করত। জালাল-আবাদের খনিজ পানি বোতলে ভর্তি করে সারাদেশে এমনকি বিদেশেও সরবরাহ করা হয়।

## ইতিহাস
কিরগিজস্তানের মধ্য দিয়ে রেশম পথের অনেক রাস্তা অতিক্রম করেছে। এর মধ্যে একটি রাস্তা জালাল-আবাদের ওপর দিয়েও গেছে। এই অঞ্চলটি হাজার হাজার বছর ধরে পর্যটকদের আকর্ষণ করে আসছে। যদিও এখন খুব একটা বেশি প্রত্নতাত্ত্বিক নিদর্শন অবশিষ্ট নেই। তবে দূরবর্তী এলাকাগুলোতে কিছু কিছু নিদর্শন এখনো পাওয়া যায়; যেমন সাইমালু তাশ এবং ছাতকাল উপত্যকা। এইসব এলাকায় অনেক পর্যটক, ব্যবসায়ী, ভ্রমণপিপাসু মানুষ, সন্ন্যাসীর (নানা তীর্থস্থানে) সমাগম হয়। অসুস্থ মানুষেরা আয়ুব তাউ পাহাড়ের ঝরনায় আরোগ্য লাভের আশায় আসে। যা শহর থেকে ৩ কিলোমিটার দূরে এবং সমুদ্রপৃষ্ঠ থেকে ৭০০ মিটার উঁচুতে অবস্থিত।

একটি কিংবদন্তি প্রচলিত আছে যে আযরেটি-আয়ুপ-পয়গম্বর ঝরনাটির পানি কুষ্ঠরোগ ভালো করতে পারে। কিংবদন্তি অনুযায়ী খনিজ পানির ঝরনাটি কাছে একটি কবর, মসজিদ এবং খানের প্রাসাদ ছিল।

"আবাদ" হল একটি ফরাসি প্রত্যয়, যেটি নানা ফরাসী সমাজভুক্ত শহরের নামের শেষে যুক্ত করা হয়। এটি দ্বারা একজন ব্যক্তিকে নির্দেশ করা হয় যিনি একটি শহর, জনপদ বা কোন স্থানে বসতি গড়ে তুলেছেন। বলা হয়ে থাকে, জালাল আদ দীন নামে একজন ব্যক্তি এই অঞ্চলে বসবাস করতেন। তিনি ভ্রমণপিপাসু মানুষদের বা দূর থেকে পবিত্র পাহাড়ি ঝরনা দেখতে আসা মানুষদের থাকার ব্যবস্থা করে দিতেন। জালাল আদ দীনের নামানুসারেই এই অঞ্চলের নাম হয় জালাল-আবাদ।

১৯ শতকের প্রথমদিকে এখানে কোকান্দ দুর্গ তৈরি করা হয় এবং এটিকে কেন্দ্র করে একটি জনবসতি গড়ে ওঠে। এই মানুষগুলো মূলত কৃষিকাজ, ব্যবসা এবং দূর থেকে খনিজ পানির ঝরনা দেখতে আসা মানুষদের সেবা করত। ১৮৭০-এর দশকে, রুশরা এই অঞ্চলে আসে। তারা একটি গ্যারিশন শহর এবং একটি সামরিক হাসপাতাল গড়ে তোলে।

## জলবায়ু
জালাল-আবাদের জলবায়ু গরম (শুষ্ক-গ্রীষ্মকালীন মহাদেশীয়)। এখানে গ্রীষ্মের চেয়ে শীতকালে বেশি বৃষ্টিপাত হয়। জালাল-আবাদের বার্ষিক গড় তাপমাত্রা হল । বাৎসরিক  বৃষ্টিপাত হয়।

## আরও দেখুন
*

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট
*

বিষয়শ্রেণী:জালাল-আবাদ অঞ্চলের জনবহুল স্থান
আব্দুল জহির (রাজনীতিবিদ)

থাম্ব|আব্দুল জহির
**আব্দুল জহির** (৩ মে ১৯১০ — ২১ অক্টোবর ১৯৮২) ৭০ এর দশকে আফগানিস্তানের প্রধানমন্ত্রী ছিলেন। তিনি আফগানিস্তানের লেহমান প্রদেশে পশতুন সম্প্রদায়ে জন্মগ্রহণ করেন। আব্দুল জহির কাবুলে মাধ্যমিক বিদ্যালয় ও যুক্তরাষ্ট্রের বিশ্ববিদ্যালয়ে পড়াশোনা করেন। তিনি কলাম্বিয়া বিশ্ববিদ্যালয় থেকে ডক্টর অব মেডিসিন এবং জনস্ হপকিনস বিশ্ববিদ্যালয় থেকে জনস্বাস্থ্যের ওপর মাস্টার্স ডিগ্রি অর্জন করেন। জহির একজন ডাক্তার হিসেবে আফগানিস্তানে ফিরে আসেন, কিন্তু এখানে তিনি রাজনীতিতে জড়িয়ে পড়েন। তার রাজনৈতিক জিবনে তিনি আফগানিস্তানের স্বাস্থ্যমন্ত্রী, আইনসভার প্রেসিডেন্ট এবং ইতালি ও পাকিস্তানে আফগানিস্তানের রাষ্ট্রদূত হিসেবে দায়িত্ব পালন করেন। এছাড়া তিনি সবচেয়ে গুরুত্বপূর্ণ ১৯৭১ সাল থেকে ১৯৭২ সাল পর্যন্ত আফগানিস্তানের প্রধানমন্ত্রীর দায়িত্ব পালন করেন। তিনি প্রধানমন্ত্রীর পদ থেকে পদত্যাগ করার কয়েক মাস পর আফগানিস্তানের রাজা মোহাম্মদ জহির শাহ্'কে ক্ষমতাচ্যূত করা হয়। ফলে আব্দুল জহিরকে রাজনীতি থেকে অবসর গ্রহণ করতে হয়।

জহিরের সহধর্মিণী ক্যূরাইশা এবং তাদের চার সন্তান ছিল। তার ছেলে আহমেদ জহির বিখ্যাত সঙ্গীত শিল্পী ছিলেন, যিনি ১৯৭৯ গাড়ি দূর্ঘটনায় মারা যান। তার কন্যা জহিরা জহির যুক্তরাষ্ট্রের ওয়াশিংটনে হেয়ারড্রসার হিসেবে কর্মরত আছেন। তার জ্যেষ্ঠ্য সন্তান আসিফ জহিরও (১৯৩২-২০০০) রাজনীতিতে সক্রিয় ছিলেন। তিনি আফগানিস্তানের পল্লী উন্নয়ন ও পূনর্বাসন মন্ত্রী ও কুয়েত ও ইতালিতে আফগানিস্তানের রাষ্ট্রদূতের দায়িত্ব পালন করেন। মন্ত্রী হিসেবে পদত্যাগ করার পর তিনি পাকিস্তানের পেশোয়ারে বসবাস শুরু করেন, যেখানে তিনি আফগান ন্যাশনাল মুভমেন্ট (এএনএম) নামের রাজনৈতিক জোট গঠনের মাধ্যমে আফগানিস্তানে শান্তির পক্ষে প্রচারণা চালান। আব্দুল জহিরের সর্বকনিষ্ঠ সন্তান, বিলকিস জহির বর্তমানে জার্মানিতে বসবাস করছেন এবং সেখানে তিনি একটি বিউটি পার্লার পরিচালনা করছেন।

## তথ্যসূত্র

## বহিঃসংযোগ
* Zahira's School - My Story

বিষয়শ্রেণী:আফগানিস্তানের প্রধানমন্ত্রী
বিষয়শ্রেণী:১৯১০-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৮৩-এ মৃত্যু
বিষয়শ্রেণী:পশতু ব্যক্তি
বিষয়শ্রেণী:আফগান কূটনীতিবিদ
বিষয়শ্রেণী:পাকিস্তানে আফগান প্রবাসী
বিষয়শ্রেণী:আফগানিস্তানের মন্ত্রী
বিষয়শ্রেণী:পাকিস্তানে আফগানিস্তানের রাষ্ট্রদূত
কমপং সিয়েম জেলা

**কমপং সিয়েম জেলা** ( "সিয়ামের বন্দর") কম্বোডিয়ার কমপং চাম প্রদেশে অবস্থিত একটি জেলা। এই জেলাটি কমপং চাম রাজধানী শহরকে ঘিরে রয়েছে। জেলার সরকারি কেন্দ্র রাজধানী শহর কমপং চামের এমপিল লেও গ্রামে অবস্থিত। এমপিল গ্রাম শহরের কেন্দ্র থেকে ৩ কিমি পশ্চিমে অবস্থিত এবং পনম পেন থেকে সড়ক পথে ১২০ কিমি দূরে অবস্থিত। এই জেলার সীমানা শেষ হয় মেকং নদীর পশ্চিমা তীরে।

ফেব্রুয়ারি ২০০৭, যুক্তরাষ্ট্র ২৯ জন স্বেচ্ছাসেবীকে এই জেলায় পাঠায় থাকার জন্য; যা কম্বোডিয়ায় প্রথম শান্তি রক্ষা মিশন।সান ফ্রান্সিস্কো থেকে আসা স্বেচ্ছাসেবী দল নয় সপ্তাহ থেকে খ্‌মের ভাষা সম্পর্কে জানে এবং ইংরেজি শেখাতে শুরু করে।

## অবস্থান
কমপং সিয়েম জেলাটি কমপং চাম প্রদেশের কেন্দ্রে অবস্থিত এবং এটিকে ঘেরাও করে আছে অন্যান্য জেলা। উত্তর দিক থেকে এটির সীমানায় রয়েছে স্টুয়েং ট্রাং জেলা এবং পূর্বে রয়েছে ক্রাচ চমার ও তবং খোম জেলা। দক্ষিণে রয়েছে সাউতিন জেলা। পশ্চিমে রয়েছে কাং মিস, প্রে চোর এবং চামকার লিউ তিনটি জেলা। তাছাড়া এর ভেতর রয়েছে ছোট কমপং চাম শহর, যা প্রদেশের রাজধানী।

## সরকার
কমপং সিয়েম জেলার প্রশাসনিক দায়িত্ব রয়েছে হুন নুয়েংয়ের কাছে, যিনি কমপং চাম প্রদেশের প্রশাসনিক প্রধান। নিচের সারণীতে ইউনিট অনুসারে গ্রামের নাম উল্লেখ করা হয়েছে:

১. **এমপিল** - এমপিল লেও, চেয়ুং কাওক, সিয়া, স্রালাও

২. **স্রাক** - স্রাক, তামুভ

৩. **কোকোর** - কোকোর পির, চামকার সামসেভ, কোকোর মোয়ুই

৪. **হানচে** - মোন হেয়ুর, ক্রাউচ সেয়ুচ, ভিয়া তের

৫. **ক্রালা** - তুয়ল বেং, তুয়ল পোপেল, ত্রা কুয়ন, এমপিল ক্রুম

৬. **ক্রিয়েন চ্রে** - ক্রিয়েন চ্রে নং, বয়িং বাবস, এনতিক নেল, স্পিন থমেই

৭. **কোহ রোকা** - তা মিং, থমেই

৮. **ওউ সভে** - ওউ থং, খায়েল চে

৯. **রুমচেক** - রুমলেচ, থমেই

১০. **ত্রিন** - পাউন, তুয়ল চাম্বাক, তুয়ল ত্রাচ, ত্রিন

## জনতাত্ত্বিক
এই জেলাটি ১৫টি ইউনিট (*খুম*) এবং ১১২টি গ্রামে (*ফুম*) বিভক্ত। ১৯৯৮সালের আদমশুমারী অনুসার, জেলাটির ১৮,৮৮৪টি ঘরে ৯৯,০৫৬ জন লোক বাস করতো। ৯৯,০০০ জনের বেশি জনসংখ্যা নিয়ে এটি হলো কমপং চাম প্রদেশের সবচেয়ে জনবহুল জেলা। কমপং সিয়েমের প্রতিটি ঘরে গড়ে ৫.২ জন লোক বাস করে যা কম্বোডিয়ার গ্রামাঞ্চল থেকে একটু বেশি। জেলাটিতে ৯২.০% মহিলা ও বাকি অংশ পুরুষ।

## তথ্যসূত্র

বিষয়শ্রেণী:কম্বোডিয়ার জেলা
পুডু কারাগার

**পুডু কারাগার** () মালয়েশিয়ার কুয়ালালামপুরের একটি কারাগার ছিল। এটি  ১৮৯১ ও ১৮৯৫ সালের মাঝামাঝি সময়ে ব্রিটিশ ঔপনিবেশিক সরকার কর্তৃক নির্মাণ করা হয়। $১৬,০০০ ডলার ব্যয়ে ৩৯৪ মিটার দৈর্ঘ্যের দেয়াল নির্মাণের মাধ্যমে এর নির্মাণকাজ শুরু হয়, যেখানে সুশোভিত রয়েছে কারাগারটির ইতিহাসের এক সময়কার সবচেয়ে দীর্ঘ দেয়ালচিত্র। এর কামরাগুলো আকারে ছোট ও অন্ধকারাচ্ছন্ন, যাতে জুতার বাক্সের আকারের জানালা রয়েছে। ২০১২ সালের ডিসেম্বর পর্যন্ত কারাগারটির অধিকাংশই ধ্বংসপ্রাপ্ত হয়েছে।

## শুরুর বছর
পুডু কারাগার সাবেক চাইনিজ কবরস্থানের ওপর নির্মাণ করা হয়েছে। ঐ সময় পুডু ঘন জঙ্গলময় এলাকা ছিল, যেখানে প্রায়ই বাঘ ঘোরাঘুরি করত। ১৮৯১ সালে এটির নির্মাণ শুরু হয় এবং আসামীদের শ্রমিক হিসেবে ব্যবহার করা হয়। এটি নির্মাণ করতে চার বছর সময় লাগে এবং নির্মাণকাজ ১৮৯৫ সালে শেষ হয়। পুডু কারাগারের প্রথম গভর্নর ছিলেন লে. কর্ণেল জে. এ. বি ইলেন।

এর নির্মাণ শেষ হওয়ার কিছু মাস পর ১৯৯৫ সালের আগস্টে কারাগারে কলেরা প্লেগ ছড়িয়ে পড়ার ফলে কয়েক শত কয়েদি মারা যায়। পরে জানা যায় জেলে পানি সরবরাহ ব্যবস্থার মাধ্যমে প্লেগ ছড়িয়েছিল। ১৮৯৮ সাল পর্যন্ত পানি সমস্যা সমাধান করা হয়নি।

পুডু কারাগারের ইতিহাসের শুরুতে এটি সিলানগরের একমাত্র জেল ছিল এবং এখানে স্বল্পমেয়াদে সাজাপ্রাপ্ত পুরুষ ও মহিলা আসামিদের বন্দি রাখা হত। কারাগারটির নিজস্ব সবজি বাগান ছিল, যা প্রতিবছর কয়েদিদের জন্য পর্যাপ্ত খাদ্যের যোগান দিতো।

## দেয়ালচিত্র
১৯৮৪ সাল খং ইয়েন ছং নামে এক বন্দি ২,০০০ লিটার রং ব্যবহার করে পুডু জেলের দেয়ালে গ্রীষ্মমণ্ডলীয় এলাকার দৃষ্টিনন্দন দেয়াল চিত্র তৈরী করেন। ৮৬০ ফুট দৈর্ঘ্য ও ১৪ ফুট প্রস্থের এই দেয়াল চিত্রটি গিনেস বিশ্ব রেকর্ডে বিশ্বের সবচেয়ে বড় দেয়াল চিত্র হিসেবে স্থান করে নেয়। খং কয়েদী হিসেবে চিত্রটি আঁকা সম্পন্ন করতে পারেননি। পরে তিনি একজন স্বাধীন ব্যক্তি হিসেবে ফিরে আসেন এবং এটি সম্পন্ন করেন।

## ১৯৪০ এর পরের ইতিহাস

১৯৯৬ সালে কারাগার হিসেবে ১০১ বছর ব্যবহারের পর পুডু কারাগার বন্ধ ঘোষণা করা হয় এবং এর বন্দিদের সুনগাই বুলোহ কারাগার এবং কাজাং কারাগারে স্থানান্তর করা হয়। ১৯৯৭ সালে কিছু সময়ের জন্য একে জাদুঘর হিসেবে ব্যবহার করা হয়।

## কুখ্যাত কয়েদী
বোটাক ছিন, একজন কুখ্যাত গ্যাংস্টার যার সাথে তার নিজের দলের লোকরা প্রতারণা করে, তাকে এখানে বন্দি রাখা হয়।

১৯৮৬ সালে কেভিন বারলো এবং ব্রায়ান চেম্বার্স নামে দুই অস্ট্রেলীয় নাগরিককে হেরোইন পাচারের দায়ে পুডু কারাগারে বন্দি রাখা হয়েছিল।

## তথ্যসূত্র

বিষয়শ্রেণী:ধ্বংসপ্রাপ্ত কারাগার
বিষয়শ্রেণী:এশিয়ায় ব্রিটিশ ঔপনিবেশিক কারাগার
মেমত জেলা

**মেমত জেলা** () কম্বোডিয়ার তবুং খমুম প্রদেশে অবস্থিত একটি জেলা। জেলার রাজধানী মেমত শহর প্রদেশের রাজধানী কমপং চাম থেকে ৮০ কিমি পূর্বে অবস্থিত। মেমত একটি সীমান্ত জেলা এবং ভিয়েতনামের শহর। তাই নিন এই জেলা থেকে ৮০ কিমি দূরে অবস্থিত।

এই জেলা সড়ক পথে কমপং চাম বা ক্রাটি থেকে সহজেই প্রবেশ করা যায়। যদিও শহরের ভেতর বিভিন্ন সীমানা পার হওয়ার ছোট ছোট পথ রয়েছে, কিন্তু সরকারিভাবে কোন সীমানা পার হওয়ার আন্তর্জাতিক পথ নেই। মেমত শহর কমপং চাম এবং ক্রাটি শহরের মধ্যবিন্দুতে অবস্থিত।

## অবস্থান
মেমত জেলা তবুং খমুম প্রদেশের সবচেয়ে পূর্বের জেলা এবং এর সাথে ভিয়েতনামের সীমানা রয়েছে। উত্তরে, মেমত ক্রাতি প্রদেশের সাথে সীমানা রয়েছে। পূর্বে এর সাথে ভিয়েতনামের সীমানা রয়েছে। পশ্চিমে, এর সাথে সীমানা রয়েছে দামবাই এবং পনহি জেলার।

## প্রাগৈতিহাসিক সভ্যতা
মেমত তার নাম পেয়েছে একটি প্রাগৈতিহাসিক সভ্যতা থেকে যারা এই এলাকায় ২৫০০ বছর আগে বসবাস করত। এই জেলায় কিছু প্রাগৈতিহাসিক জায়গা রয়েছে, যেগুলো সম্পর্কে কিছুদিন আগেই জানা গিয়েছে। ১৯৫৯ সালে, ফ্রান্সের প্রত্নতত্ত্ববিদ লুইস ম্যালারেট ১৭টি ভূস্থাপনা আবিষ্কার করেন। তিনি নতুন এই অঞ্চলটিকে লাল মাটির এলাকা হিসেবে শ্রেণিবিভাগ করেন, যা মেকং এর পূর্বে অবস্থিত এবং কমপং চাম প্রদেশের অন্তর্ভুক্ত ছিল। ১৯৬২ সালে, বার্নার্ড ফিলিপ গ্রসলিয়ার মেমতের কাছে খনন কাজ চালিয়ে একটি স্থল পান এবং সেই সভ্যতার নামকরণ করা হয় "মিমোতিয়ান"। এখন পর্যন্ত কম্বোডিয়ায় ৩৬টি প্রাগৈতিহাসিক জায়গা পাওয়া গিয়েছে। ২০১০ সালে, " সামরোং ভূস্থাপনা" কম খরচে বাড়ি বানাতে গিয়ে অনিচ্ছাকৃতভাবে ধ্বংস হয়ে যায়।

## সরকার
মেমত জেলার প্রশাসনিক প্রধান হলেন মি. চেং বুন্নারা। নিচের সারণীতে ইউনিয়ন অনুসারে গ্রামের নাম উল্লেখ করা হয়েছে।

১) **চ্যান মুল** - কোর, কালোউ, তা কেভ, পিম

২) **চোয়াম** - লিচ লেও, মং, পপলোয়াম, জিয়েভ

৩) **মেমং** - পেউক, মেমং, কাব্বাস, ত্রিয়েক

৪) **মেমত** - মেমত থমেই, মাসিন তুয়েক

৫) **রাঙ** - বেং, ডং, বস, চামবাক, মাসিন, তাওন

৬) **রুমচেক** - কামপে, থমা দাব, খপোব, খ্লিয়েচ

৭) **ত্রিয়েক** - দক পোর, ব্যাংকোভ, খলেই

৮) **কোকির** - চামকার থমেই, সালাং বেই, কোকির চেয়ুং, তুয়ল থমা, কোকির তবুয়ং

৯) **তনলুং** - কডল লেউ, কডল রাওম, মকাওর, কাওহ থমা, বেং কাওং, সামবোর

## তথ্যসূত্র

বিষয়শ্রেণী:কম্বোডিয়ার জেলা
হোরিয়া মোসাদিক

থাম্ব|মোসাদিক ২০১৪ সালে।
**হোরিয়া মোসাদিক** একজন আফগান মানবাধিকার কর্মী, রাজনৈতিক বিশ্লেষক ও সাংবাদিক। একজন সক্রিয়তাবাদী ব্যক্তি ও সাংবাদিক হিসেবে তার কাজের জন্য তিনি ব্যক্তিগত হুমকির মোকাবিলা করেছেন। মোসাদিক বর্তমানে অ্যামনেস্টি ইন্টারন্যাশনালের জন্য কাজ করেন।

## জীবনী

১৯৭৯ সালে সোভিয়েতরা যখন আফগানিস্তানে আক্রমণ চালায় তখন মোসাদিক একজন শিশু ছিলেন. মোজাদিক ১৯৯২ সালে কাবুল বিশ্ববিদ্যালয়ে সাংবাদিকতা অধ্যয়ন শুরু করেন। নাজিবুল্লাহর সরকার উৎখাত হওয়ার পরপরই তিনি কলেজে যাওয়া বন্ধ করতে বাধ্য হন এবং আফগানিস্তান ছেড়ে চলে যান। ১৯৯৫ সালে তিনি এবং তার পরিবার পাকিস্তানে আশ্রয় চেয়েছিলেন, যেখানে তিনি ইউনাইটেড প্রেস ইন্টারন্যাশনালের সাংবাদিক হিসাবে ইসলামাবাদে কাজ করেছিলেন। মোসাদিক শেষ পর্যন্ত বার্কলে বিশ্ববিদ্যালয়ে জনসংযোগে স্নাতকোত্তর ডিগ্রি অর্জন করেন।

২০০২ সালে মার্কিন যুক্তরাষ্ট্র ও ব্রিটেন, আফগানিস্তানে হামলা করার পর, তিনি তার দেশে ফিরে আসেন এবং কাবুলের অ্যামনেস্টি ইন্টারন্যাশনালের জন্য কাজ শুরু করেন, যা কেবলমাত্র ২০০৩ সাল পর্যন্ত খোলা ছিল। তারপরে, তিনি বিভিন্ন মানবাধিকার সংস্থায় বিভিন্ন রকম কাজ করেছেন।  ২০০৪ সালে নিউজউইকের জন্য তিনি রাজনৈতিক ভাষ্য প্রদানও করেছিলেন।

মোসাদিকের সক্রিয়তা যারা পছন্দ করতেন না, তাদের কাছ থেকে তিনি হুমকি পেতে শুরু করেছিলেন। ২০০৮ সালে, অ্যামনেস্টি ইন্টারন্যাশনাল তাকে সপরিবারে লন্ডনে চলে যেতে সাহায্য করেছিল, যেখানে তিনি ওয়ার্ক পারমিট ভিসার অধীনে অ্যামনেস্টি ইন্টারন্যাশনালের জন্য কাজ শুরু করেছিলেন। তার স্বামীকে গুলি করা হয়েছিল এবং তার মেয়ের মুখে ধারালো অস্ত্রের আঘাত করা হয়েছিল। মোসাদিক বলছেন, "যতক্ষণ হুমকিগুলো আমার প্রতি নির্দেশিত হয়েছিল, আমি পরোয়া করি নি কারণ আপনি যখন সিদ্ধান্ত নেবেন যে আপনি কি করতে চলেছেন, তখন আপনি বিপদের বিষয়ে সর্বদা সচেতন থাকবেন। কিন্তু যখন আমার পরিবারের বিরুদ্ধে সব আক্রমণ করা হয়েছে, তখন এটি দেখা বেশ বেদনাদায়ক হয় যে আপনার পরিবার আপনার কর্মের জন্য মূল্য দিচ্ছে।"

মোসাদিক বর্তমানে আফগানিস্তান গবেষক হিসেবে অ্যামনেস্টি ইন্টারন্যাশনালের জন্য কাজ করেন। ২০০৮ সালে প্রথম, তিনি এই পদে তাদের জন্য কাজ শুরু করেন। অ্যামনেস্টি ইন্টারন্যাশনালের সদস্য হিসেবে তিনি প্রায়ই লন্ডন থেকে কাবুল যাতায়াত করেন। মোসাদিক এ্যামনেস্টি ইন্টারন্যাশনালের প্রতিবেদনের জন্য গবেষণা প্রদান করেছিলেন, "ফিলিং ওয়ার, ফাইন্ডিং মিসারী: আফগানিস্তানে অভ্যন্তরীণভাবে বাস্তুচ্যুত হওয়ার দুর্দশা।" তিনি একটি সাক্ষাৎকারে সিএনএন নিউজকেও জানিয়েছিলেন যে, ২০০২ সাল থেকে আফগানিস্তানে মানবাধিকারের উন্নতি খুব ধীরে ধীরে ঘটেছে, এ্যামনেস্টি ইন্টারন্যাশনাল, সময়ের সাথে সাথে কিছু অগ্রগতি দেখেছে।

## তথ্যসূত্র

## বহিঃসংযোগ
* আফগানিস্তানে মানবাধিকার রক্ষার্থে আমার সফর

বিষয়শ্রেণী:জীবিত ব্যক্তি
বিষয়শ্রেণী:আফগান নারী সাংবাদিক
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:আফগান মানবাধিকার কর্মী
বিষয়শ্রেণী:আফগান সাংবাদিক
বিষয়শ্রেণী:আফগান সক্রিয়কর্মী
বিষয়শ্রেণী:কাবুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর আফগান লেখক
বিষয়শ্রেণী:রাজনৈতিক সাংবাদিক
বিষয়শ্রেণী:২১শ শতাব্দীর আফগান লেখিকা